Postulat Koch

Postulat Koch [ˈkɔx, kokh] ialah empat kriteria direka untuk mengasaskan perhubungan bersebab antara mikrob dengan penyakit. Postulat-postulat ini dirumuskan oleh Robert Koch dan Friedrich Loeffler pada 1884, berdasarkan konsep lebih awal diperihalkan oleh Jakob Henle lalu penemuan tersebut ditapis dan diterbitkan oleh Koch pada 1890. Koch menggunakan postulat-postulat ini untuk memerihalkan etiologi kolera dan tuberkulosis, tetapi pendekatan ini turut diitlakkan secara kontroversial terhadap penyakit lain. Postulat-postulat ini dijana sebelum pemahaman konsep moden dalam patogenesis mikrob yang tidak boleh diperiksa menggunakan postulat Koch, termasuk virus (yang merupakan parasti sel obligat) atau pembawa asimptomatik.

Postulat ini kebanyakannya diambil alih oleh kriteria lain seperti kriteria Bradford Hill untuk kebersebaban penyakit berjangkit dalam kesihatan awam moden. Postulat ini telah digunakan secara kontroversial untuk menyimpulkan bahawa virus kurang imun manusia tidak menyebabkan sindrom kurang tahan daya penyakit (lalu menyokong penafian HIV/AIDS) dan bahawa onkovirus tidak menyebabkan barah.

Empat postulat Koch
Postulat yang dirumuskan Koch untuk mengenalpasti mikrob penyebab penyakit adalah berikut:

 Mikroorganisma tersebut hendaklah dijumpai dengan banyaknya dalam semua organisma yang menghidap sesebuah penyakit tetapi bukan pada organisma ya g sihat.
 Mikroorganisma ini hendaklah diasingkan daripada organisma berpenyakit dan dibesarkan dalam kultur sel tulen.
 Mikroorganisma yang dikulturkan ini dijangka akan menyebabkan penyakit apabila diperkenalkan pada mikroorganisma lain yang sihat.
 Mikroorganisma ini hendaklah diasingkan semula daripada hidupan perumah yang diinokulasi dan berpenyakit, serta dikenalpasti  sama ada ia sama dengan agen penyebab penyakit yang asal.

Lihat juga
 Kaedah Mill's
 Kriteria Bradford Hill
 pentadbiran sebab
 Postulat Koch molekul
 Willoughby D. Miller

Rujukan

Bacaan lanjut
 http://ocp.hul.harvard.edu/contagion/koch.html

Epidemiologi
Penyakit berjangkit
WPPER